کوئٹہ ریلوے اسٹیشن بم دھماکہ، 2024ء

9 نومبر 2024ء کوں پاکستان دے بلوچستان دے شہر کوئٹہ وچ واقع ریلوے ٹیشݨ تے ہک خودکش بم دھماکے وچ کم از کم 32 افراد ہلاک اتے 62 زخمی تھی ڳئے۔ بلوچستان لبریشن آرمی (BLA) اقوام متحدہ دے نامزد کردہ دہشت گرد گروہ نے خودکش حملے دی ذمہ داری قبول کیتی۔ اے پہلا موقع ہئی جݙݨ بی ایل اے نے کوئٹہ دے مرکز تے حملہ کیتا ہئی۔

کوئٹہ ریلوے ٹیشݨ کوئٹہ دا ہک اہم ٹرانسپورٹ مرکز ہے اتے بلوچستان دے سب توں وݙے اسٹیشنوں وچوں ہک ہے۔

سویرے تقریباً 8 وجے 25 منٹ تے، ہک خودکش حملہ آور نے ٹیشݨ دے ٹکٹ آفس دے قریب ہک مصروف پلیٹ فارم تے دھماکا خیز مواد سٹ ݙتا، جتھاں تقریباً 150 توں 200 افراد راولپنڈی ونڄݨ والی ٹرین دا انتظار کریندے پئے ہن۔ دھماکے نال پلیٹ فارم دی چھت کوں نقصان پہنچا اتے ہک چاء دا اسٹال تباہ تھی ڳیا۔ کم از کم 32 افراد ہلاک تھئے، جنہاں وچ فوجی اتے ریلوے ملازمین شامل ہن، جݙݨ کہ مزید 62 افراد زخمی تھئے۔ کئی زخمیاں کوں تشویشناک حالت وچ اسپتال منتقل کیتا ڳیا۔ بلوچستان لبریشن آرمی، جیہڑی ہک نسلی علیحدگی پسند گروپ ہے اتے جینکوں چین، یورپی یونین، ایران، پاکستان، روس، برطانیہ اتے امریکا نے دہشت گرد تنظیم قرار ݙتا ہے، نے بم دھماکے دی ذمہ داری قبول کریندے ہوئے بیان جاری کیتا کہ اے کارروائی گروپ دی "مجید بریگیڈ" نے کیتی ہئی۔ گروپ دا آکھݨ ہئی کہ اوں نے فوجیاں کوں نشانہ بݨایا، جِنہاں کوں بلوچستان دے انسپکٹر جنرل پولیس معظم جاہ انصاری نے "انفنٹری اسکول" توں تعلق رکھݨ آلے قرار ݙتا ہئی۔ کاؤنٹر ٹیررزم ڈیپارٹمنٹ نے ݙسایا کہ حملہ آور نے ہک بیگ وچ 8 توں 10 کلوگرام (18–22 پاؤنڈ) دھماکا خیز مواد رکھا ہویا ہئی۔  

 حوالہ جات